# Borosznó

### A Wikipédiából, a szabad lexikonból.

Borosznó (1886-ig Brusznó, szlovákul Brusno) község Szlovákiában, a Besztercebányai kerületben, a Besztercebányai járásban. Klimatikus gyógyhely a Gömör-Szepesi-érchegység keskeny völgyében. 2001-ben 2086 lakosából 2037 szlovák volt.

Borosznó látképe a 66-os főútról

## [szerkesztés] Fekvése

Besztercebábyától 20 km-re északkeletre a Garam partján fekszik. Borosznófürdő és Garamszentandrás tartozik hozzá.

Községháza

## [szerkesztés] Története

A falut 1424-ben említik először a zólyomlipcsei váruradalom részeként villa utraque Zenthandras alakban, akkor ugyanis Szentandrás faluhoz tartozott. Borosznót önállóan 1441-ben említik elsőzör Bruzno alakban. Mindkét település lakói mezőgazdasággal foglalkoztak. A falu határában ugyan találtak nemesfémet, de ennek kitermelése a középkorban gazdaságtalan volt. A középkorban még Szentandrás volt a jelentősebb település, melynek temploma a 15. században már állt. A 18. századtól a falu jelentős bevételi forrása lett a csipkeverés, a faedények készítése, a szövés és a vas kitermelés. Szentandrás 1860-ban egy időre a vármegye egyik jegyzősége lett, ahol 1892-től 1941-ig csendőrség is állomásozott. 1884-ben a települést elérte a vasútvonal is. A 19. század második felében a falu lakói főként földműveléssel, állattartással és háziiparral foglalkoztak. 1910-ben 769, túlnyomórészt szlovák lakosa volt. A trianoni békeszerződésig területe Zólyom vármegye Breznóbányai járásához tartozott. Borosznót és Szentandrást 1960-ban egyesítették. Az egyesített falu először a Hronov nevet viselte, 1974-ben újra visszakapta az egyik településrész Brusno nevét.

## [szerkesztés] Nevezetességei

- Szent András tiszteletére szentelt római katolikus temploma.
- Szénsavas vizű gyógyfürdője emésztőszervi bántalmakat gyógyít.

## [szerkesztés] Külső hivatkozások

- Hivatalos oldal
- Borosznófürdő
- Kúpele Slovenska.sk
- Travelguide.sk

A Besztercebányai járás települései
Besztercebánya (Banská Bystrica) · Alsóhermánd (Dolný Harmanec) · Alsómicsinye (Dolná Mičiná) · Balázs (Baláže) · Borosznó (Brusno) · Bukóc (Pohronský Bukovec) · Cserény (Čerín) · Dóval (Donovaly) · Dubravica (Dúbravica) · Erdőbádony (Badín) · Farkaspetőfalva (Vlkanová) · Felsőmicsinye (Horná Mičiná) · Felsőperesény (Horná Pršany) · Garamszeg (Hronsek) · Göncölfalva (Kynceľová) · Hermánd (Harmanec) · Hédel (Hiadeľ) · Horhát (Hrochoť) · Királyka (Králiky) · Kordéháza (Kordíky) · Libetbánya (Ľubietová) · Lucatő (Lučatín) · Malakóperesény (Malachov) · Martalja (Motyčky) · Mezőköz (Medzibrod) · Mosód (Moštenica) · Oróc (Oravce) · Óhegy (Staré Hory) · Padkóc (Podkonice) · Pónik (Poniky) · Póráz (Povrazník) · Perhát (Priechod) · Récske (Riečka) · Sebő (Strelníky) · Szebedénybecsó (Sebedín-Bečov) · Szelcse (Selce) · Tajó (Tajov) · Török (Turecká) · Úrvölgy (Špania Dolina) · Zólyomlipcse (Slovenská Ľupča) · Zólyommócsa (Môlča) · Zólyomnémeti (Nemce)

A lap eredeti címe "http://hu.wikipedia.org../../../b/o/r/Boroszn%C3%B3.html"

Kategória: Szlovákia települései

##### Views

- Szócikk
- Vitalap
- Aktuális változat

##### Keresés

##### Más nyelveken

- Slovenčina